Ted Gärdestad

Ted Arnbjörn Gärdestad (født 18. februar 1956 i Sollentuna i Sverige, død 22. juni 1997 samme sted) var en svensk låtskriver og popartist.

Liv og karriere 
Gärdestad vokste opp i Sollentuna nord for Stockholm, og var sønn av Arne og Margit Gärdestad. Han komponerte sin første melodi som seksåring, «Sollentunavalsen». Han deltok som åtteåring i Sveriges Televisions Circus minimum der han spilte egen musikk på trekkspill. Gärdestad ble kjent som 15-åring med sitt vinnende vesen og sine glade, optimistiske ungdomsmelodier.

Han ble populær på 1970-tallet med flere hits i radioprogrammet Svensktoppen, blant annet «Jag vill ha en egen måne», «Sol, vind och vatten» og «Satellit», vinnermelodien i Melodifestivalen i 1979. Musikken var som regel skrevet av Ted Gärdestad, mens tekstene var av broren Kenneth Gärdestad. Hans fengende, folkelige og glade popmusikk gjorde at han i 1970-tallets politiske, svenske progg-bølge ble ansett som en mer kommersiell enn politisk artist, særlig etter at han ble en av artistene i Stikkan Andersons Polar Records, og da Benny Andersson fra Abba og Björn Ulvaeus produserte hans debutalbum Undringar i 1972. 

Ted Gärdestad deltok fem ganger i den svenske Melodifestivalen:

 1973 med Oh, vilken härlig da' (delt 4. plass)
 1975 med Rockin' 'n' reelin' (7. plass) 
 1977 med Det bästa som finns (The best of all).med Lena Andersson. (8. plass av 10) Denne sangen ble aldri spilt inn
 1979 med Satellit / Satellite. (1.plass) Deltagelse i den internasjonale finalen i Jerusalem (8 poeng og 17 plass av 19 deltagernasjoner)
 1980 med Låt solen värma dig sammen med sin daværende samboer Annica Boller (5. plass med 57 poeng)

Gärdestad var også en talentfull tennisspiller og kom som 14-åring på andreplass i det svenske mesterskapet, etter sin venn Björn Borg, som snakker om sin vennskap med Gärdestad i biografien fra 2005, Jag vill ha en egen måne, redigert av broren Kenneth. Sangen «Helena» oppgis å være skrevet til den svenske tennisspilleren Helena Anliot, som både han og Björn Borg skal ha vært forelsket i på begynnelsen av 1970-tallet.

Den amerikanske rockegruppen Toto spilte ofte sammen med Gärdestad på konserter før de selv slo igjennom for alvor. Dette kan være en av forklaringene til de musikalske likhetene mellom Totos «Hold the Line» og Gärdestads «Satellit».  En annen forklaring kan være at Janne Schaffer, som spilte sammen med Toto på «Hold the Line» året før «Satellit» ble gitt ut, også spilte riffet på «Satellit».

Han ble deretter sammen med Michael B. Tretow med i prosjektet Caramba som i 1981 hadde hiten «Hubba Hubba Zoot-Zoot». Han kom samme år i kontakt med Bhagwan Shree Rajneesh' religiøse sekt Oshobevegelsen. Han trakk seg samme år fra offentligheten fram til 1984 da han gjenopptok musikkarrièren, men var stadig plaget av psykiske problemer i form av schizofreni. og begikk selvmord i 1997 ved å kaste seg foran pendlertoget ved Häggvik stasjon i Sollentuna.

Diskografi

Studioalbum 
 1972: Undringar
 1973: Ted
 1974: Upptåg
 1976: Franska kort
 1978: Blue Virgin Isles
 1980: I'd Rather Write a Symphony
 1981: Stormvarning
 1994: Äntligen på väg

Samlingsalbum 
 1989: Spotlight
 1993: Kalendarium
 2001: Solregn, CD-boks
 2001: Droppar av solregn
 2003: 15 klassiker 1972–1981
 2004: Sol vind och vatten – det bästa
 2004: Fånga en ängel – En hyllning till Ted Gärdestad (hyllestalbum med andre artister)
 2005: Ted Gärdestad 18 ballader
 2007: För kärlekens skull - Det bästa med Ted Gärdestad
 2009: Helt nära dig – Ted Gärdestads samlade album
 2014: För kärlekens skull – Svenska artister hyllar Ted Gärdestad
 2017: Signerat Peter Nordahl (Teds sang med nyinspilt akkompagnement)

Singler 
 1972: «Jag vill ha en egen måne»
 1973: «Jag ska fånga en ängel»
 1973: «Oh, vilken härlig da»
 1973: «Sol, vind och vatten»
 1974: «Eiffeltornet»
 1975: «Rockin' 'n' reelin»
 1976: «Angela»
 1976: «Chapeau-Claque»
 1979: «Satellit»
 1980: «Låt solen värma dig» (sammen med Annica Boller)
 1981: «Låt kärleken slå rot»
 1993: «Himlen är oskyldigt blå»
 1993: «För kärlekens skull»
 1994: «Ge en sol»

Filmer 
 1966: En småstad vid seklets början, adventskalenderen
 1968: Story of a Woman
 1973: Stenansiktet

Referanser

Eksterne lenker   
 
 
 
  Ted & Kenneth Gärdestads vänner (på svensk)
  Teds Universum (på svensk)

Svenske låtskrivere
Svenske sangere
Svenske trekkspillere
Personer fra Sollentuna kommun
Deltakere i Melodifestivalen
Deltakere i Eurovision Song Contest